cyanic-selkie/wikianc huggingface dataset:
Պերոն (Էն)
Տնտեսություն
2010 թվականին աշխատունակ տարիքի (15-64 տարեկան) ունեցող 1448 մարդկանցից 1179-ը տնտեսապես ակտիվ են եղել, 269-ը՝ պասիվ (ակտիվության ցուցանիշը` 81,4% է, 1999 թվականին՝ 78,1%)։ 1179 ակտիվ բնակիչներից աշխատել են 1108-ը (592 տղամարդ, 516 կին), գործազուրկ է եղել 71 մարդ (33 տղամարդ և 38 կին)։ 269 պասիվներից 109 հոգի եղել են աշակերտ կամ ուսանող, 52-ը՝ թոշակառու, 108 պասիվ են եղել այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Յակովլևսկի շրջան (Բելգորոդի մարզ)
Յակովլևսկի շրջան (Яковлевский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1965 թվականին։ Վարչական կենտրոնը՝ Ստրոիտել ։
Աշխարհագրություն
Շրջանի տարածքի մակերեսը կազմում է 1089 կմ²։
Բնակչություն
2010 թվականի մարդահամարի արդյունքներով շրջանում բնակվում էր 55835 մարդ։ Բնակչության խտությունը կազմում էր 51,27 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Մելադիա
Մելադիա (Μελάδεια), գյուղ Կիպրոսի Հանրապետության Պաֆոսի շրջանում։ 2011 թվականի տվյալներով գյուղի բնակչությունը կազմել է 20 մարդ։
Պալեստինա (Ալագոաս)
Պալեստինա (Palestina), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սանտանա դու Իպանեմայի գավառի կազմի մեջ։ Բնակչությունը կազմում է 5 112 մարդ՝ 2010 թվականի տվյալներով։ Գրավում է 48,895 կմ2 տարածք։ Բնակչության խտությունը՝ 104,55 մարդ/կմ²։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Բոլոր սրբերի տաճար (Սինյավսկոյե)
Բոլոր սրբերի տաճար (Храм Всех Святых), ուղղափառ տաճար Ռուսաստանի Դաշնության Ռոստովի մարզի Նեկլինովսկի շրջանի Սինյավսկոյե գյուղում։ Միակ տաճարը Ռուսաստանի հարավում, որը քառակուսի հատույթում ունի զանգակատուն։ Ճանաչվել է ամբողջ Ռոստովի մարզի հնագույն տաճարներից։
Պատմություն
1793 թվականին Սինյավսկոյե գյուղում սկսվել է առաջին փայտե եկեղեցու շինարարությունը։ Հանուն Երեք Սրբերի (Բարսեղ Կեսարացի, Գրիգոր Նազիանզացի, Հովհան Ոսկեբերան) նոր տաճարի շինարարությունն ավարտվեց և այն օծվեց 1794 թվականին։ 1801 թվականի Կղերական տեղեկատուն այդ եկեղեցին նկարագրել է այսպես.
1802 թվականին տաճարի խարխլվածության պատճառով տեղական իշխանությունները որոշեցին կառուցել նույն անունով նոր՝ քարե եկեղեցի։ 1806 թվականին տեղի ունեցավ նոր տաճարի հանդիսավոր օծումը։ 1863 թվականին Սինյավսկոյե խուտորում բացվեց եկեղեցական-ծխական ուսումնարան։
1917 թվականին տաճարը կողոպտվեց ու փակվեց։ Հետագա տարիներին այն զգալիորեն խարխլվեց։
Խորհրդային Միության փլուզումից հետո տաճարը վերադարձվել է Ռուս Ուղղափառ եկեղեցուն և կրկին օծվել է հանուն բոլոր Սրբերի։ 2006 թվականի մայիսի 18-ին նշվել է տաճարի 200-ամյակը ։
Հոգևորականներ
Ինչպես փայտե, այնպես էլ նոր՝ քարե տաճարի առաջին քահանան եղել է մալոռուս հայր Յոհան Պոկոտիլովը։ Եկեղեցու ներկայիս հովիվն է ավագ երեց Նիկոլայ Վլադիմիրովիչ Բալաբանյանը։
Մեծ շրջան
Մեծ շրջան, շրջան, որն առաջանում է գունդը այնպիսի հարթությամբ հատելիս, որն անցնում է այդ գնդի կենտրոնով։ Ցանկացած մեծ շրջանի տրամագիծ հավասար է գնդային մակերևույթի (գնդոլորտ, սֆերա) տրամագծին, այդ իսկ պատճառով բոլոր մեծ շրջանները եզերող շրջանագծերն ունեն նույն երկարությունը և միևնույն կենտրոնը, որը համընկնում է գնդի կենտրոնի հետ։ Երբեմն «մեծ շրջան» ասելով հասկանում են մեծ շրջանագիծը, այսինքն՝ այն շրջանագիծը, որն ստացվում է գնդային մակերևույթը իր կենտրոնով անցնող հարթությամբ հատելիս ։
Գնդային մակերևույթի ցանկացած երկու կետով, որոնք տրամագծորեն հանդիպակաց չեն (չեն հանդիսանում այդ գնդային մակերևույթի տրամագծի ծայրակետեր), անցնում է միայն մեկ մեծ շրջան։ Միևնույն տրամագծի ծայրակետեր հանդիսացող երկու կետերով անցնում են անվերջ քանակով մեծ շրջաններ։ Գնդային մակերևույթի վրա գտնվող երկու կետերով անցնող մեծ շրջանի փոքր աղեղը հանդիսանում է այդ կետերը միացնող ամենակարճ հետագիծը գնդային մակերևույթի վրա։ Այդ առումով մեծ շրջանները սֆերիկ երկրաչափության մեջ կատարում են ուղիղ գծերի դեր։ Ռիմանի երկրաչափության մեջ փոքր աղեղի երկարությունը համարվում է երկու կետերի միջև հեռավորություն։ Մեծ շրջանագծերը հանդիսանում են գնդոլորտի գեոդեզիական գծեր։ Մեծ շրջանը նաև այն ամենափոքր կորագիծն է, որը հաստատուն մեծություն է և որոշվում է հետևյալ հարաբերությամբ՝
Երկնոլորտում մեծ շրջանների օրինակներ են հորիզոնը, երկնային հասարակածը և երկնային մարմինների ուղեծրերը (օրինակ՝ Արեգակի ուղեծիրը)։
Երկրագնդի գեոդեզիական գծերը
Ճիշտն ասած, Երկիրն իր ձևով իդեալական գնդոլորտ չէ։ Այն բևեռներում սեղմված էլիպսոիդ է, ուստի Երկրի մակերևույթի երկու կետերի միջև եղած ամենակարճ հետագիծը, կոպիտ ասած, չի հանդիսանում շրջանագծային աղեղ։ Այնուամենայնիվ, Երկիրն իր ձևով շատ չի տարբերվում գնդից, այդ իսկ պատճառով երկրագունդը կարելի է համարել գնդոլորտ՝ մեկ տոկոսից պակաս սխալանքով։
Միջօրեականներն ու հասարակածը Երկրագնդի մեծ շրջանագծեր են։ Մյուս զուգահեռականները մեծ շրջաններ չեն, քանի որ նրանց կենտրոնները Երկրի կենտրոնի հետ չեն համընկնում։ Դրանք փոքր շրջաններ են։ 18-րդ դարում Ժան Բատիստ Դելամբրի տվյալների հիման վրա ներմուծվեց մետրը՝ որպես փարիզյան միջօրեականի 1/40'000'000 մաս։ Ուստի, կարելի է համարել, որ Երկիր մոլորակի բոլոր մեծ շրջանագծերն ունեն մոտավորապես 4 մետր երկարություն։ Հետագայում հասարակածի երկարությունը հաշվարկվեց և ճշգրտվեց
Մեծ շրջանագծերի հատվածները (աղեղները) օգտագործվում են նավագնացության և օդագնացության մեջ որպես երթուղիներ, եթե, իհարկե, ջրային հոսանքներն ու քամիները զգալի ազդեցություն չունեն։ Թռիչքի երկարությունը հաճախ կարող է դիտարկվել որպես օրթոդրոմ երկու օդանավակայանների միջև։ Ընդ որում՝ հյուսիսային կիսագնդում մայրցամաքների միջև դեպի արևմուտք շարժվող օդանավերի համար օպտիմալ ուղին անցնում է օրթոդրոմից փոքր-ինչ հյուսիս, իսկ դեպի արևելք շարժվելու դեպքում, օպտիմալ ուղիները համապատասխանաբար շեղվում են մի փոքր դեպի հարավ։
Երբ երկար ավիաուղիներն ու ծովային երթուղիները պատկերում են հարթ քարտեզի վրա (օրինակ՝ Մարկետորի պրոյեկցիաները), դրանք հաճախ կոր են երևում։ Քարտեզի վրա ուղիղ հատվածին համապատասխանող ուղին կլինի ավելի երկար։ Բանն այն է, որ այդպիսի արտապատկերումներում մեծ շրջանները չեն համընկնում ուղիղների հետ։ Գնոմոնոմիական արտապատկերումները (քարտեզագրման մեթոդ է), որտեղ ուղիղ գծերը հանդիսանում են մեշ շրջանների պրոյեկցիաներ, ավելի լավ են արտացոլում իրադրությունը։
Ծանոթագրություններ
Կատեգորիա:Ոլորտային երկրաչափություն
Յուրի Խուդոնոգով
Յուրի Իվանովիչ Խուդոնոգով (Юрий Иванович Худоногов, ), խորհրդային ​​և ռուս նկարիչ, լանդշաֆտի և նատյուրմորտի վարպետ, վաթսունական թվականների սովետական ​​արվեստի վառ ներկայացուցիչ։
Կենսագրություն
Յուրի Խուդոնոգովը ծնվել է 1924 թվականի հոկտեմբերի 14-ին Կրասնոյարսկում։ 1936-1940 թվականներին սովորել է Կրասնոյարսկի գեղարվեստի դպրոցում՝ Արխիպ Կուինջիի աշակերտ Դմիտրի Կարատանովի և Կոնստանտին Յուոնի ուսանող Քսենյա Մատվեևայի մոտ։ 1942 թվականին մեկնել է ռազմաճակատ։ 1944 թվականին Քյոնիգսբերգ ի մոտ ծանր վիրավորվել է։
1947-1952 թվականներին սովորել է Լենինգրադի գեղարվեստի ուսումնարանում։ Ուսումնարանն ավարտելուց հետո, չնայած Գեղարվեստի ակադեմիայում կրթությունը շարունակելու առաջարկին, վերադարձել է Կրասնոյարսկ։
Դասավանդել է գեղարվեստի դպրոցում, 1952-1960 թվականներին` Կրասնոյարսկի Վ. Սուրիկովի անվան գեղարվեստի ուսումնարանում։ 1949 թվականից սկսած նա բազմիցս մեկնել է Կրասնոյարսկի երկրամասի հարավ` Խակասիա։
1952 թվականից մասնակցել է երկրամասային, հանրապետական, համամիութենական, միջազգային ցուցահանդեսների։
1960 թվականին եղել է ՌԽՖՍՀ Նկարիչների միության Կրասնոյարսկի կազմակերպության խորհրդի նախագահ։
Ծանր դեպրեսիայի պահին ինքնասպան է եղել 1967 թվականի փետրվարի 12-ին։ Թաղված է Կրասնոյարսկի Տրոիցկի գերեզմանատանը։
Նկարչություն
Արվեստագետ, պրոֆեսոր Ե. Խուդոնոգովան գրել է. ''Յուրի Խուդոնոգովի գեղանկարչության մեջ տեղի է ունենում մտավոր և հոգևոր խնդիրների օրգանական միահյուսում, այն տոգորված է խորապես անձնական աշխարհընկալմամբ և կենդանի բնական զգացումով։ Գույնը ձեռք է բերում սիմֆոնիկ նշանակություն. յուրաքանչյուր մեղեդի հնչում է ինքնուրույն, բայց միասին՝ դա բազմաձայնություն է։ Կտավը պահում է գունային ձայնի գեղեցկությունն ու արտահայտչականությունը։ Գունապնակի էքսպրեսիան, լարվածությունն ու դինամիկան սրում են առարկայի ընկալումը՝ հանդիսատեսի համար բացահայտելով իր գոյության բոլորովին այլ որակներ:'' Յուրի Խուդոնոգովի հայտնի աշխատանքներից են՝
Բոլորը պահվում են Կրասնոյարսկի Վ. Սուրիկովի անվան պետական պատկերասրահում։
Ֆիլմ
2009 թվականին Կրասնոյարսկի «Արխիպելագ» ստուդիայում ռեժիսոր Իրինա Զայցևան նկարահանել է «Իվան Խուդոնոգով» ֆիլմը՝ նվիրված նկարչի կյանքին ու ստեղծագործությանը ։
Արտաքին հղումներ
Կատեգորիա:Կարմիր աստղի շքանշանի ասպետներ Կատեգորիա:Խորհրդային նկարիչներ Կատեգորիա:Ռուս նկարիչներ Կատեգորիա:Հայրենական պատերազմի 1-ին աստիճանի շքանշանակիրներ
Սավինի լե Թամփլ
Սավինի-լե-Թամփլ (Savigny-le-Temple) համայնք է հյուսիսային Ֆրանսիայի Սենա և Մարնա դեպարտամենտներում։Սավինա-լե-Թամփլի ադմինիտրատիվ կենտրոնը Մալյոնի շուրջն է։ 2014 թվականի տվյալներով համայնքի բնակչությունը կազմում է 30 172 մարդ, Սավինա-լե-Թամփլը ըստ բնակչության 5-րդն է դեպարտամենտում։ Քաղաքապետն Մարի-Լան-Պիշերին է։
Գյուղն առաջին անգամ հիշատակվել է 986 թվականին  Sabiniacum potesta.
Բնակչություն
Համաձայն 2013 թվականի մարդահամարի Սավինա-լե-Թամփլումբնակվում էր 30 068 մարդ (48,8% տղամարդ և 51,02% կին), համայնքում կար 9981 տնային տնտեսություններ, 7724 ընտանիքներ։ Ըստ տարիքային տարբերությունների համայնքի բնակչության պատկերը հետևյալն է․ 14 տարեկանից փոքր բնակիչներ- 27,8 %, 15-ից 29 տարեկաններ 20,9 %, 30-ից 44 տարեկաններ ՝ 23,01%, 45-ից մինչև 59 տարեկաններ ՝ 18,1 %, և 10,1 % 60 և ավելի տարեկաններ ։
9981 տնային տնտեսություններից 77,4 % կազմել են ընտանիքներ․ 18,2 %-ը զույգեր են երեխաների հետ, 45,8 %-ը զույգեր են առանց երեխաների, 13,4 %-ը կազմում են ընտանիքներ մեկ ծնողի հետ։ 15 տարեկանից բարձր բնակիչների 53,2 % ամուսնացած են, 46,8 %-ն ամուսնացած չեն։
15 տարեկանից բարձր բնակչության (18 751 մարդ) 29,0 %-ը կրթություն չունեին, կամ ունեին միայն նախնական կրթություն կամ էլ միայն քոլեջ էին ավարտել, 22,4 %-ը կամ ունեին լրիվ միջնակարգ կրթություն կամ էլ ստացել էին լիցեի ավարտական ատեստատ, կամ էլ ունեին միջին մասնագիտական կրթություն, 22,1 %-ը ունեին  կրճատված բարձրագույն կրթություն և 26,5 %-ը ստացել էին լրիվ բարձրագույն կրթություն ։
Արտաքին հղումներ
Կատեգորիա:Ֆրանսիայի բնակավայրեր
Նովոօսկոլսկի շրջան
Նովոօսկոլսկի շրջան (Новооскольский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Նովիյ Օսկոլ ։
Աշխարհագրություն
Շրջանի տարածքի մակերեսը կազմում է 1401 կմ²։
Բնակչություն
2010 թվականի մարդահամարի արդյունքներով շրջանում բնակվում էր 43420 մարդ։ Բնակչության խտությունը կազմում էր 30,99 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Leave It All to Me
Leave it All to Me («Թողեք ինձ բոլորը»), ԱյԿառլի սիտկոմի սաունդտրեկն է։ Այն կատարում է Միրանդա Քոզգրոուն և Դրեյկ Բելլը։ Երգը Միրանդա Քոզգրոուի դեբյուտային երգն է։ Այն գրել է Մայքլ Քորքորանը։ Երգի կրճատված տարբերակը օգտագործվում է սիտկոմի վերնագրում։
Պատմություն
Երգի պաշտոնական տեսահոլովակը iCarly-ում առաջին անգամ ցուցադրվել է 2008 թվականի մայիսի 24-ին։ Միրանդա Քուզգրուն (Կառլի), Ջեննեթթ ՄաքԿարդին (Սեմ), Նեյթոն Քրեսսը (Ֆրեդի), Ջերր Թրեինորը (Սփենսր) և Դրեյկ Բելլը երգում և պարում են լապտոպի մեջ։ It was directed by Dan Schneider։
Տեսահոլովակի պրեմիերան կայացել է TRL-ում հունիսի 11 2008 թվականի։
Երգը թարգմանվել է գերմաներեն, հունգարերեն, լեհերեն, թուրքերեն, դանիերեն, շվեդերեն, իսպաներեն։
Երգի քաուեր կատարումը կատարել է Less Than Jake պանկ-խումբը, որը առաջին անգամ ցուցադրվել է TV/EP-ում։
Թրեք-լիստ
Digital download
Ջուզեպպե Պրովենցանո
Ջուզեպպե «Պեպպե» Պրովենցանո (Giuseppe “Peppe” Provenzano, ), իտալացի քաղաքական գործիչ, 2019 թվականի սեպտեմբերի 5-ից Հարավային Իտալիայի և տարածաշրջանների զարգացման առանց պորտֆելի նախարար։
Կենսագրություն
Ջուզեպպե Պրովենցանոն ծնվել է 1832 թվականի հուլիսի 23-ին Սան Կատալդոում, Սիցիլիա։ Պիզայում ավարտել է Սուրբ Աննայի անվան հեռանկարային հետազոտությունների դպրոցը, որտեղ սովորել է իրավունք, որից հետո դպրոցում պաշտպանել է դոկտորական աստիճանը՝ ստանալով գիտությունների դոկտորի գիտական աստիճան։ 2012 թվականից 2014 թվականը գլխավորել է Սիցիլիայի տարածաշրջանի տնտեսության հարցերով ասեսորի՝ Լուկա Բյանկայի քարտուղարությունը, 2013 թվականից մինչև 2014 թվականը՝ Շրջակա միջավայրի պաշտպանության նախարարի՝ Անդրեա Օռլանդոյի խորհրդական։ 2016 թվականից Մոսկվայի կրթության դեպարտամենտի տնօրենի տեղակալն է։ 2018 թվականին հրաժարվել է Դեմոկրատական կուսակցության նախընտրական ցուցակներում ընդգրկվելուց՝ ի նշան ընտրության ընթացակարգի հետ անհամաձայնության ։
Համագործակցել է «Le Ragioni del Socialismo», «L’Unità», «Il Riformista», «HuffPost» հրատարակչությունների հետ, «Rivista economica del Mezzogiorno» ամսագրի խմբագրային կոմիտեի անդամ է։ Լուկա Բյականյի հետ հրատարակել է «Ma il cielo è sempre più su? L’emigrazione meridionale ai tempi di Termini Imerese. Proposte per il riscatto di una generazione sotto sequestro» գիրքը ։
2019 թվականին ներկուսակցական ընտրությունների արդյունքների համաձայն՝ անցել Է Դեմոկրատական կուսակցության ազգային վարչություն, և հետագայում Կուսակցության ազգային քարտուղարությունում իր ենթակայության տակ է ստացել աշխատանքային հարաբերությունների խնդիրները .։
Հրապարակայնորեն դեմ է արտահայտվել Հյուսիսի լիգայի կողմից առաջարկվող ինքնավարության նախագծերին, «Limes» ամսագրում հայտարարելով, որ «տարբերակված ինքնավարությունը» պետք է համապատասխանի ազգային միասնության նպատակներին, այլ ոչ թե նրա հակադրությանը ։
2019 թվականի սեպտեմբերի 4-ին Ջուզեպպե Կոնտեի երկրորդ կառավարության ձևավորման ժամանակ նշանակվել է Հարավային Իտալիայի և տարածաշրջանների զարգացման առանց պորտֆելի նախարար, իսկ սեպտեմբերի 5-ին նոր կաբինետի կազմում երդվել է և ստանձնել պաշտոնը ։
Արտաքին հղումներ
Կատեգորիա:Իտալացի իրավաբաններ Կատեգորիա:Իտալիայի նախարարներ Կատեգորիա:Իտալացի լրագրողներ Կատեգորիա:Իտալիայի քաղաքական գործիչներ
Մալմյոյի պատկերասրահ
Մալմյոյի կոնստհալ (Malmö konsthall), գեղարվեստի թանգարան Շվեդիայի Մալմյո քաղաքի կենտրոնում։ Բացվել է 1975 թվականին։ Թանգարանի շենքին 1974 թվականին շնորհվել է «Kasper Salin Prize» մրցանակ։ Պատկերասրահը վերանորոգվել և ընդլայնվել է 1994 թվականին, նրան է միացվել հարևանությամբ գտնվող «Hantverkshuset» պատմական աղյուսով կառուցված շենքը, այստեղ անցկացվում են ժամանակակից արվեստի ստեղծագործությունների ժամանակավոր ցուցահանդեսներ։
Պատմություն և նկարագիր
Մալմյոյի կոնստհալը բացվել է 1975 թվականին՝ դառնալով ժամանակակից արվեստի ստեղծագործությունների Եվրոպայի ամենամեծ ցուցասրահներից մեկը։ Թանգարանի շենքը նախագծել է շվեդ ճարտարապետ Կլաս Անսհելմը (Klas Anshelm, 1914-1980), որի վրա զգալի ազդեցություն է թողել քանդակագործ Կոնստանդին Բրանկուզիի փարիզյան արվեստանոց կատարած այցը։
21-րդ դարում Կոնստհալում անցկացվում են ժամանակակից արվեստի գործերի ժամանակավոր ցուցահանդեսներ, որոնք ներառում են ինչպես հայտնի հեղինակների («ժամանակակից արվեստի դասականներ»), այնպես էլ սկսնակ նկարիչների փորձնական գործեր։ Ցուցասրահում անցկացվում է տարեկան մոտ տասը ցուցահանդես, որոնց հաճախում են ավելի քան 200000 այցելուներ։ Երբեմն ցուցասրահում անցկացվում են դասական մոդեռնիզմի աշխատանքների ցուցահանդեսներ։ Այնտեղ  ցուցադրվում են  Էդվարդ Մունկի, Վան Գոգի, Լուիզա Բուրժուայի և Դավիթ Շրիգլիի գործերը, ներկայացված հեղինակների թվում են նաև Խոան Միրոն, Վասիլի Կանդինսկին, Պաուլ Կլեեն, Ջովաննի Ջակոմետին, Կիտ Հարինգը և Թոնի Քրեգը։ Գեղանկարչության և քանդակի ցուցահանդեսներից բացի ցուցասրահն օգտագործվում է նաև այլ միջոցառումների համար, կազմակերպվում են  թատերական ներկայացումներ, կինոցուցադրումներ և դասախոսություններ։ Թանգարանում կազմակերպվում են նաև կրթական միջոցառումներ մեծահասակների և երեխաների համար։ 2019 թվականի ամառվա վերջին թանգարանում անցկացվել է պարարվեստի վարպետ Իվոնա Ռայներերի «Yvonne Rainer+Weld — Again? What now?» անհատական «ցուցահանդեսը», որն անցկացվել է որպես պարային ներկայացում և կինոնկար։
Արտաքին հղումներ
Կատեգորիա:Շվեդիայի թանգարաններ Կատեգորիա:Մալմյոյի շենքեր և կառույցներ Կատեգորիա:1975 հիմնադրված թանգարաններ Կատեգորիա:Ժամանակակից արվեստի թանգարաններ
CeBIT
CeBIT (Centrum der Büro- und Informationstechnik թարգմանաբար օֆիսային և իմֆորմացիոն տեխնոլոգոիաների կենտրոն), խոշոր միջազգային ցուցահանդես, որը նվիրված է տեղեկատական և հեռահաղորդակցական տեխնոլոգիաներին։ Տեղեկատվական տենոլոգիաների ասպարեզում կարևոր միջոցոռում։ Ցուցահանդեսային տարածքը կազմում է 450․000 մ² և կարող է ընդունել մինչև 850 հազար այցելուի ։
Անց է կացվում ամեն գարնանը Հաննովերում Deutsche Messe AG ընկերության կողմից։ 2015 թվականին ցուցահանդեսը անց է կացվել մարտի 16-20-ին, 2016 թվականին անց է կացվել մարտի 14-18-ը։
2018 թվականին այն կրեց որոշակի կառուցվածքային և ոճային փոփոխություններ։ Կազմակերպիչները այն անվանում են New Cebit։ Փոխվել է նաև ցուցահանդեսի անցկացման ժամանակը՝ հունիսի 11-15։
Պատմություն
Քանի որ CeBIT-ը արագ աճեց և տարածվեց, որոշում ընդունվեց կենտրոնացնել այն պրոֆեսիոնալ շուկայում, այն դեպքում երբ տնային շուկային կա նվիրված առանձին CeBIT Home շոուն, որը ծրագրավորած է անց կացնել երկու տարին մեկ անգամ։ Սակայն երկու անգամ անց կացվելուց հետո (1996 և 1998 թվականներին), CeBIT Home նախագծի մասին մոռացվեց։
Կազմակերպիչները որոշեցին սահմանել տարիքային սահմանափակում 18-ից բարձր անձանց համար։
CeBIT-ը աշխարհում
CeBIT Ամերիակ/ԱՄՆ -ն կայացել է 2003 և 2004 թվականներին, սակայն այն հետագայում կասեցվել է։
Քննադատություն
Խոշորայգույն թայվանական ASUS և Gigabyte ընկերությունները հրաժարվեցին մասնակցել CeBIT 2013 ցուցահանդեսին ։
Արտաքին հղումներ
Կատեգորիա:Համաշխարհային ցուցահանդեսներ Կատեգորիա:Միջազգային ցուցահանդեսներ Կատեգորիա:Գիտությունը Գերմանիայում Կատեգորիա:Ժամանցի միջոցառումներ Գերմանիայում Կատեգորիա:1970 հիմնադրումներ Գերմանիայում
Կառլոս Խոակին Կոռեա
Կարլոս Կոռեա (Carlos Joaquín Correa, օգոստոսի 13, 1994, Խուան Բաուտիստա, Արգենտինա), արգենտինացի ֆուտբոլիստ, կիսապաշտպան։ Հանդես է գալիս իսպանական «Սևիլյայի» և Արգենտինայի ազգային հավաքականի կազմում։
«Էստուդիանտես»
Կարլոսը իր առաջին պաշտոնական գոլը թիմի կազմում խփել է 2014 թվականի մայիսի 10-ին՝ «Սան Լորենցո»-ի դեմ խաղում, որն ավարտվել է 3-0 հաշվով։
«Սամպդորիա»
Իտալական ակումբի կազմում նա իր դեբյուտը նշել է 2015 թվականի փետրվարի 15-ին՝ «Կիևո»-ի դեմ խաղում, որն ավարտվել է 1-2 հաշվով ։
Կոռեան իտալական ակումբի կազմում իր առաջին գոլը խփել է 2016 թվականի հունվարի 17-ին՝ «Կարպի»-ի դեմ խաղում ։
Արտաքին հղումներ
Կատեգորիա:1994 ծնունդներ Կատեգորիա:Օգոստոսի 13 ծնունդներ Կատեգորիա:Ֆուտբոլի կիսապաշտպաններ Կատեգորիա:Սևիլյայի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Էստուդիանտեսի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Պալմեյրա դուս Ինդիուս
Պալմեյրա դուս Ինդիուս (Palmeira dos Índios), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Պալմեյրա դուզ Ինդիուսի գավառի կազմի մեջ։ Բնակչությունը կազմում է 70 368 մարդ՝ 2010 թվականի տվյալներով։ Գրավում է 452,706 կմ2 տարածք։ Բնակչության խտությունը՝ 155,44 մարդ/կմ²։
Աշխարհագրություն
Կլիման կիսաանապատային է։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Մելանդրա
Մելանդրա (Μελάνδρα), գյուղ Կիպրոսի Հանրապետության Պաֆոսի շրջանում։ Նախկինում եղել է թուրքական գյուղ։ Այժմ լքված գյուղ է։ Գտնվում է Լիսոս գյուղից 2 կմ դեպի հարավ-արևելք։
Ծանոթագրություններ
Կատեգորիա:Կիպրոսի գյուղեր Կատեգորիա:Լքված գյուղեր
Շեբեկինսկի շրջան
Շեբեկինսկի շրջան (Шебекинский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Շեբեկինո ։
Աշխարհագրություն
Շրջանի տարածքի մակերեսը կազմում է 1865,9 կմ²։
Բնակչություն
2010 թվականի մարդահամարի արդյունքներով շրջանում բնակվում էր 93099 մարդ։ Բնակչության խտությունը կազմում էր 49,89 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Մարիա Զամբակոյի դիմանկար
Տեղեկություն նկարի մասին
Ռոսսետտին դիմանկարում Մարիային պատկերել է սպիտակ ծալազարդարանքով զգեստով, որը նման է հունական քղամիդի, ինչը հղում է հանդիսանում բնորդուհու ծագմանը ։ Գունամատիտ նկարի կոմպոզիցիան և մանրամասները նման են Ֆաննի Կորնֆորտի հետ աշխատանքին, որն ստեղծվել է նույն թվականին և ստացել է «Հովհարով կինը» անվանումը։ Նմանությունն առկա է հերոսուհիների դիրքի, սպիտակ հագուստների և փետուրներով վառ հովհարի մեջ, սակայն աղջիկների բնավորությունն արտացոլվել է բացարձակ տարբեր կերպ։ Մարիա Զամբակոն մտազբաղ և հեռացած տեսք ունի, իսկ Ֆաննի Կորնֆորտը՝ զգայական և տիրական ։ Ռոսսետտին ստեղծագործության մասին հիշատակում է նամակի մեջ, որն ուղղված էր Ջեյն Մորիսին, որտեղ նա գրում է, որ վստահացել է, որ նրա [Զամբակո] սերը նրա համար ամենակարևորն է, և որ մինչև դիմանկարի վրա աշխատելը ինքը ոչ մի կերպ չի կարողացել հասկանալ նրան, ինչպես նաև հիշատակել է, որ Էդվարդ Բյորն-Ջոնսը գոհ է մնացել նկարից ։ Ամբողջ 1870 թվականին Ռոսսետտին ստեղծել է Մարիա Զամբակոյի չորս դիմանկար ։
Գունամատիտ նկարը պատկանել է հենց Մարիա Զամբակոյին և նրա ընտանիքին։ 1965 թվականին այն վաճառվել է Քրիստիս աճուրդում ։ Ներկայումս աշխատանքը գտնվում է գերմանական Կլեմենս Զելս թանգարանի հավաքածուում։
Ծանոթագրություններ
Կատեգորիա:Դանթե Գաբրիել Ռոսսետտիի նկարներ Կատեգորիա:1870 նկարներ Կատեգորիա:Կանանց դիմապատկերներ
Քրոնոտոպ
Քրոնոտոպ ( «ժամանակ» և «տեղ»), տարածաժամանակային կոորդինատների օրինաչափ կապ ։
Ծագումը
«Քրոնոտոպ» եզրույթն առաջին անգամ իր ֆիզիոլոգիական հետազոտություններում գործածել է Ա. Ուխտոմսկին, այնուհետև այն հումանիտար գիտությունների դաշտ է ներմուծվել Միխայիլ Բախտինի կողմից:«Ուխտոմսկին ելնում էր այն հանգամանքից, որ տարաժամանակությունը ներդաշնակության արդյունք է՝ ժամանակի, արագության, գործողության ռիթմի, ինչպես նաև դրա կատարման առանձին տարրերի ժամկետների շաղկապվածությունը, որը որոշակի գործառույթներ ունեցող կենտրոն է ստեղծում տարածականորեն առանձին խմբերից» ։ Ուխտոմսկին ելնում է նաև Ա. Էյնշտեյնի դրույթներից՝ հիշատակելով «Ժամանակ-տարածություն»- ը՝ ժամանակի և տարածության միաձուլումը։ Սակայն այդ հասկացությունը նա ներմուծում է մարդու ընկալման համատեքստում. «Քրոնոտոպի տեսանկյունից այժմ արդեն գոյություն ունեն ոչ թե առանձին կետեր, այլ կենդանի և իրականությունից անբաժանելի դեպքեր »:
Բախտինյան քրոնոտոպ
«Քրոնոտոպ» ասելով՝ Բախտինը ևս հասկանում է ժամանակի և տարածության «էական փոխկապվածությունը» «Գրականության մեջ քրոնոտոպն էական ժանրային նշանակություն ունի։ Կարելի է պարզապես ասել, որ հենց քրոնոտոպի միջոցով են որոշվում ժանրը և ժանրի տարատեսակները, ըստ որում՝ գեղարվեստական իրականության մեջ քրոնոտոպի առաջատարը ժամանակն է։ Իբրև ձևական - բովանդակային կարգ (կատեգորիա)՝ զգալիորեն հենց քրոնոտոպն է գրականության մեջ ձևավորում մարդու կերպարը, իսկ այդ կերպարը միշտ էականորեն քրոնոտոպային՝ տարածաժամանակային է։ Իրական պատմական քրոնոտոպի յուրացումը գրականության մեջ ընթացել է դժվարություններով և ընդհատումներով. յուրացրել են քրոնոտոպի որոշակի՝ պատմական տվյալ ժամանակին մատչելի կողմերը, իրական քրոնոտոպի գեղարվեստական յուրացման միայն որոշակի ձևեր են մշակվել։ Սկզբնական շրջանում արդյունավետ ժանրային այս ձևերը (ֆորմաները) ամրագրվում էին ավանդույթի կարգով և իրենց զարգացման մեջ համառորեն շարունակում էին գոյություն ունենալ նաև այն ժամանակ, երբ ամբողջովին կորցրած էին լինում իրենց իրական և հավասարակշռված (ադեկվատ) նշանակությունը։ Այստեղից էլ, հենց, գրականության մեջ  ծագում են խորապես տարաժամանակյա երևույթները ։ Բախտինի աշխատությունների շնորհիվ եզրույթը նշանակալի ճանաչում գտավ ինչպես ռուսական, այնպես էլ եվրոպական փիլիսոփայական - մշակութային դաշտում։ Պատմաբաններից այն հաճախ է կիրառել Արոն Գուրևիչը։
Քրոնոտոպը սոցիալական փիլիսոփայության մեջ
«Քրոնոտոպ» ասելով՝ սոցիալական փիլիսոփայության մեջ հասկանում են տիպական հաղորդակցային իրավիճակ, որը կրկնվում է որոշակի ժամանակի և տարածության մեջ։ Հայտնի են դպրոցական դասի քրոնոտոպը, որում հաղորդակցման ձևերը ամրագրված են ուսուցման ավանդույթներով, հիվանդասենյակի քրոնոտոպը, որտեղ դոմինանտ կարգուկանոնը (բուժվելու սուր ցանկությունը, հույսերը, կասկածները, տան կարոտը) յուրահատուկ դրոշմ են դնում հաղորդակցման և մյուս գործընթացների վրա ։
Ծանոթագրություններ
Կատեգորիա:Պոետիկա Կատեգորիա:Փիլիսոփայական եզրեր Կատեգորիա:Մարդաբանություն Կատեգորիա:Լեզվափիլիսոփայություն
Մեսա Խորիո
Մեսա Խորիո (Μέσα Χωριό), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 440 մարդ։ Տեղակայված է Մեսոյի գյուղից 1 կմ դեպի արևելք։
Ծանոթագրություններ
Կատեգորիա:Կիպրոսի գյուղեր
Ալվարո Օբրեգոն
Ալվարո Օբրեգոն (Álvaro Obregón Salido; ), մեքսիկացի զինվորական և քաղաքական գործիչ։ Մեքսիկական հեղափոխության մասնակից և Նոգալեսի ճակատամարտի հրամանատար։ 1920 թվականի դեկտեմբերի 1-ից մինչև 1924 թվականի նոյեմբերի 30-ը եղել է Մեքսիկայի նախագահ։ Նա աջակցեց Սոնորայի որոշմանը հետևել Կոաուիլայի նահանգապետ Վենուստիանո Կառանսային որպես հեղափոխության ղեկավար ընդդեմ Հուերտա ռեժիմի։ Կառանսան նշանակեց Օբրեգոնին Մեքսիկայի հյուսիս արևմուտքում հեղափոխական զորքերի հրամանատար, 1915 թվականին նրան նշանակեց պատերազմի նախարար։ 1920 թվականին Օբրեգոնը հեղափոխություն կազմակերպեց արդեն Կառանսայի դեմ, որում Կառանզան սպանվեց։ Նա հաղթեց հաջորդ ընտրություններում՝ հավաքելով ընտրողների ձայների մեծամասնությունը։
1924 թվականին Օբրեգոնը իրեն որպես հետևորդ հայտարարեց իր նախկին զինակից Պլուտարկո Էլիաս Կալեսին, ով ընտրվեց նախագահ և չնայած Օբրեգոնը վերադարձավ Սոնորա, նա մեծ ազդեցություն ունել Կալեսի վրա։ Իրագործելով սահմանադրական բարեփոխումներ, որը հնարավորություն էր տալիս նախագահին ևս մեկ անգամ վերընտրվել, Օբրեգոնը նորից ընտրվեց նախագահ 1928 թվականի ընտրություններում, սակայն սպանվեց Խոսե դե Լեոն Տորալի կողմից, մի մեքսիկացի, ով դժգոհ էր կառավարության հակակրոնական օրենքներից։ Օբրեգոնը սպանվեց մինչև նախագահի պաշտոնը ստանձնելը։
Գրականություն
Կատեգորիա:Մեքսիկայի նախագահներ Կատեգորիա:Մեքսիկայի քաղաքական գործիչներ Կատեգորիա:Ռազմական գործիչներ
Պան դի Ասուկար (Ալագոաս)
Պան դի Ասուկար (Pão de Açúcar), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սանտանա դու Իպանեմայի գավառի կազմի մեջ։ Բնակչությունը կազմում է 23 811 մարդ՝ 2010 թվականի տվյալներով։ Գրավում է 682,993 կմ2 տարածք։ Բնակչության խտությունը՝ 34,86 մարդ/կմ²։
Քաղաքի տոնը նշվում է ապրիլի 3-ին։
Պատմություն
Քաղաքը հիմնադրվել է 1854 թվականին։
Աշխարհագրություն
Կլիման կիսաանապատային է։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
INX
INX (հանգըլ՝ 인엑스. ռոմանիզացում՝ ինեքսի), հարավկորեական բոյ բենդ, թողարկել է Na Entertainment-ը, Սեուլ, Հարավային Կորեա ։ Խումբը կազմված է հինգ անդամից՝ Չոնյոն (Junyoung), Սանհո (Sangho), Բոնկուկ (Bonkuk), Ջինամ (Jinam) և Վին (Win) : Նրանք դեբյուտ են ունեցել 2016 թվականի օգոստոսի 2-ին՝ "Alright" սինգլով ։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:2016 հիմնադրված երաժշտական խմբեր
Դոննառեջինայի ժամանակակից արվեստի թանգարան
Դոնարեջինի ժամանակակից արվեստի թանգարան (Museo d'arte contemporanea Donnaregina, նաև MADRE թանգարան), ժամանակակից արվեստի թանգարան, որը գտնվում է Իտալիայի Նեապոլ քաղաքի Կավուր հրապարակում։
Պատմություն
Թանգարանը բացվել է 2005 թվականին Սեթեմբրինի պողոցի Դոնարեջին երեքհարկանի պալատում։ Շինությունը պահպանվել է 13-րդ դարի շվաբական դինաստիայից։ 19-րդ դարում Նեապոլի բանկը ձեռք է բերել պալատը, իսկ 2004 թվականին այն վերանորոգվել և վերասարքավորվել է պորտուգալացի ճարտարապետ Ալվարու Սիզա Վիեյրայի կողմից։ Թանգարանի հատակի տակ գտնվող դրամարկղում մնացել է մ.թ.ա. 4-5-րդ դարերի պատերի տեսանելի մասը ։
2015 թվականին թանգարանը ստացել է Իտալիայում լավագույն ցուցահանդեսային «մոդեռն արտ» տարածություն տիտղոսը ։ Մի քանի տարի շարունակ օգոստոսին թանգարանը ավանդաբար կազմակերպում է էքսպոզիցիայի անվճար այցելություններ ։
Հավաքածու
Իտալացի նկարիչներից բացի, թանգարանում հավաքված են օտարերկրյա հեղինակների գործեր. ամերիկացի Ռիչարդ Սերրայի «Յուդիֆ և Օլոֆերն»-ը, Ջեֆ Կունսի «Վայրի տղան և շնիկը» արձանիկը, գերմանացի նկարիչ Ռեբեկա Հորնի «Ոգիներ» աշխատանքը, բրիտանա-հնդկական քանդակագործ Անիշ Կապուրի «Թուխ եղբայր» կոնցեպտուալ ինստալացիան։ Մշտական էքսպոզիցիան ներառում է նաև Դեմեն Հյորսթի «Երբ մահանում է տրամաբանությունը» պրովոկացիոն կոմպոզիցիան, Յուզեֆ Բոյսի դիմանկարներից մեկը, Էնդի Ուորհոլի ստեղծագործությունները և ժամանակակից հեղինակների՝ Հիլբերդի և Ջորջի, Լուչո Ֆոնտանայի, Օլաֆուր Էլիասոնի մի շարք այլ ստեղծագործություններ։ Թանգարանի մի քանի պատ նկարազարդել են Սոլ Լևիթը և Ռիչարդ Լոնգը։
Բացի մշտական էքսպոզիցիաներից, թանգարանի երրորդ հարկում անցկացվում են ժամանակակից նկարիչների ժամանակավոր ցուցահանդեսները։ Թանգարանում անցկացվում են նաև կրթական դասընթացներ և մշակութային միջոցառումներ, բացվել է գրախանութ և հանդիսասրահ։
Ծանոթագրություններ
Կատեգորիա:2005 հիմնադրված թանգարաններ Կատեգորիա:Ժամանակակից արվեստի թանգարաններ Կատեգորիա:Իտալիայի պատկերասրահներ
Պարիկոնիա
Պարիկոնիա (Pariconha), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սերանա դու Սերտան Ալագոանու գավառի կազմի մեջ։ Բնակչությունը կազմում է 10 264 մարդ՝ 2010 թվականի տվյալներով։ Գրավում է 258,525 կմ2 տարածք։ Բնակչության խտությունը՝ 39,7 մարդ/կմ²։
Պատմություն
Քաղաքը հիմնադրվել է 1992 թվականի ապրիլի 7-ին։
Աշխարհագրություն
Կլիման չորային է։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Չեռնյանսկի շրջան
Չեռնյանսկի շրջան (Чернянский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Չեռնյանկա ։
Աշխարհագրություն
Շրջանի տարածքի մակերեսը կազմում է 1192 կմ²։
Բնակչություն
2010 թվականի մարդահամարի արդյունքներով շրջանում բնակվում էր 32647 մարդ։ Բնակչության խտությունը կազմում էր 27,39 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Մեսանա
Ծանոթագրություններ
Կատեգորիա:Կիպրոսի գյուղեր
Նիվոլե Մոնգրիֆոն
Նիվոլե Մոնգրիֆոն (Nivollet-Montgriffon), կոմունա Ֆրանսիայում՝ Ռոն Ալպեր մարզում։ Էնի գավառ, մտնում է Սեն Ռամբեր ան Բյուժե կանտոնի կազմի մեջ։ Բելլե (շրջան)ի կոմունա։
INSEE կոդը՝ 01277։
Աշխարհագրություն
Համայնքը գտնվում է մոտ 400 կմ հարավ-արևելք Փարիզից, 55 կմ հյուսիս Լիոնից, 30 կմ հարավ-արևմուտք Բուրկ ան Բրեսայից ։
Կլիմա
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։
Բնակչություն
2010 թվականին բնակչությունը կազմել է 143 մարդ
Տնտեսություն
2010 թվականի տվյալներով 93 աշխատունակ մարդկանցից 68-ը (15-64 տարեկան) տնտեսապես ակտիվ են, 25-ը՝ պասիվ (ակտիվության ինդեքսը՝ 73,1%, 1999 թվականին 74,1% էր)։ 68 ակտիվ բնակիչներից 63-ը (37 տղամարդ և 26 կին) աշխատում են, գործազուրկ էր 5-ը (1 տղամարդ և 4 կին)։ 25 պասիվներից 1-ը աշակերտներ և ուսանողներ են, 14-ը՝ թոշակառուներ, 10-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Տորոն ներկատու
Տորոն ներկատու, տորոնազգիների ընտանիքին պատկանող բույս (հայկական տարանունները՝ գունարմատ, տորուն)։
Նկարագրություն
Ունի 1,5-2 մ երկարություն։ Մանր կարթաձև փշերով պատված, մագլցող ցողունով բազմամյա խոտաբույս է։ Ունի նշտարաձև կամ ձվաձև, կոշտ տերևներ։ Կոճղարմատը դարչնակարմիր գույն է։ Ծաղիկները մանր են, ձուլաթերթ, անիվանման, դեղին պսակով։ Հասուն պտուղները սև են ու հյութալի, ծաղկում է հունիսից մինչև սեպտեմբեր, իսկ պտուղները հասունանում են սեպտեմբեր-նոյեմբեր ամիսներին։ Բազմանում է սերմերով և կոճղարմատով։ Բույսը հողի նկատմամբ պահանջկոտ չէ, աճում է խաղողի և պտղատու այգիներում, թփուտներում, բանջարանոցներում, ճամփեզրին և այլուր, հաճախ տալով հոծ բուսուտներ։ Մեր հանրապետությունում, բացի ներկատու տեսակից, մեծ չափերով հանդիպում է նաև վրացականը, որը բուժական առումով, չի զիջում առաջինը։ Դեղաբույսը հաճախ հանդիպում է նաև Իջևանի, Էջմիածնի, Աշտարակի, Մեղրու և հանրապետության այլ շրջաններում։ Ցեղի անունը առաջացել է լատիներեն «ռուբեռ» բառից, որը նշանակում է կարմիր, ելնելով բույսի արմատների և կոճղարմատի գույնից, իսկ «պետիոլարիս» կամ «տինկտորում» նշանակում է ներկատու։
Քիմիական տարանուններ
Կոճղարմատը և արմատները պարունակում են օքսիմեթիլ և օքսիանտրախինոային ածանցյալների 5-6 % գլիկոզիդներ, որոնք ճեղքելով տալիս են ներկանյութեր՝ ալիզարին, քսանթոպուրպուրին, պսրդոպուրպուրին, միաժամանակ՝ շաքար, պեկտինային և դաբաղիչ նյութեր, կիտրոնաթթու, խնձորաթթու, գինեթթու, սպիտ։ Տերևներում հայտնաբերված են կիտրոնաթթու, ալկալոիդների հետքեր, իսկ մատղաշ ընձյուղներում՝ գլիկոզիդ ասպերուլոզիդ։
Բուժական նշանակություն
Բուժման նպատակով օգտագործում են բույսի կոճղարմատն ու արմատները, որոնք հանում են բահով, մարտ-ապրիլ ամիսներին, ինչպես նաև՝ օգոստոսից մինչև ուշ աշուն, անջատում վերգետնյա մասերից, մաքրում հողից, լվանում սառը ջրով ու փռում տանիքում չորանալու, կամ չորանոցում՝ 5-50 աստիճանի պայմաններում։ Հումքի պիտանելիությունը 1 տարի է։ Տորոնի մասին դեռևս նշել է Պլինոսը, իսկ Դիոսկորիդն այն օգտագործել է կոկորդի հիվանդությունների, Ավիցեննան՝ ասթմայի ժամանակ։
Մխիթար Հերացին դեղաբույսն օգտագործել է որպես միզամուղ՝ ձգձգվող ջերմերի, ջրգողության, լյարդի և փայծաղի հիվանդությունների ժամանակ։ Բժշկապետը նշում է, որ այլ բուսամիջոցների հետ խառնած տորոնն օգտակար է ստամոքսամուտքի ուռուցքների ժամանակ։ Ամիրդովլաթը դեղաբույսը, բացի վերոհիշյալ դեպքերից, օգտագործել է նաև ճաղատության, դեղնուկի, ծնկան ցավերի, պիսակի, քսի, էկզեմայի, իմպետիգոյի, գազանահարության, քթային արյունահոսության, գլխի և դեմքի մաշկի օջախային մազաթափության, նևրալերգիաների, կոնքացավի և ընդհանուր թուլության ժամանակ։ Բացի այս բոլորից, բժշկապետը նշում է, որ դեղաբույսը միզամուղ է, նպաստում է վիժմանը, լուծում է միզաքարերը, մաքրում և թարմացնում է դեմքի մաշկը։ Իսկ եթե դեղորայքի օգտագործման ժամանակ առաջ գալիս մեզի գույնի փոփոխությունը, ապա այն վերանելու համար Ամիրդովլաթն առաջարկում է ընդունել եզան լեզվի հունդ՝ դարչինով կամ սոսու սերմերով։ Բոլոր այս դեպքերում  նա տորոնը օգտագործել է եփուկի կամ թուրմի ձևով, իսկ արտաքին՝ շփման ձևով, հաճախ խառնելով մեղրի կամ քացախի հետ։ Գորտնուկը բուժելու համար Մասրճուեն առաջարկել է այն կտրելուց հետո վրան քսել տորոնի հյութ։ Հայկական ժողովրդական բժշկության մեջ անանուխի հետ խառնված տորոնը օգտագործվել է դեղնուկի ժամանակ։
Չինական բժշկության մեջ դեղաբույսը համարվում է որպես տոնուսավորող և մածող միջոց, իսկ Հնդկաստանում այն օգտագործում են միզամուղների և լեղուղիների հիվանդությունների ժամանակ։ Հոմեոպաթիայում տորոնն օգտագործում են ռախիտի և դաշտանի ուշացման դեպքերում։ Աշխարհի տարբեր երկրներում տորոնը օգտագործվում է նաև բազեդովյան հիվանդության, էքսուդատիվ դիազեթների, պոդագրայի, փորկապությունների, գոտկային ցավերի ժամանակ։
Փորձնական աշխատանքները ցույց են տվել, որ տորոնի պատրաստուկները բացասաբար չեն ազդում արյան ճնշման և շնչառության վրա, ընդհակառակը, ուժեղացնում են սրտի կծկումները՝ չխախտելով նրա ռիթմը, բարձրացնում են աղիների տոնուսը և ուժեղացնում կծկումները։ Ունեն միզամուղ հատկություն, օժտված են որոշակի մանրէասպան ակտիվությամբ, իջեցնում են միզավազների և միզածորանների հարթ մկանների տոնուսը, միաժամանակ ուժեղացնելով այդ մկանների գալարակծկումները և նպաստում քարերի առաջշարժմանը։ Այս արդյունքը ավելի ակնառու է մկանների սպաստիկ վիճակում։
Այլ օգտակար հատկանիշներ
Բույսի ստորգետնյա մասից ստանում են ներկ, որով ներկում են բուրդը. լայնորեն օգտագործում են գորգագործության մեջ՝ վարդագույն, մորեգույն և մանուշակագույն երանգներ ստանալու համար։ Տորոնի ներկը դարեր շարունակ չի խունանում։ Նրանից ստանում են կարմիր թանաք։ Բույսը նաև նեկտարատու է։ Բուսուտների հետագա պահպանման համար տորոնը վերցված է մշակման։
Աղբյուրներ
Կատեգորիա:Ներկատու բույսեր Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ
Պարիպուեյրա
Պարիպուեյրա (Paripueira), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է 11 347 մարդ՝ 2010 թվականի տվյալներով։ Գրավում է 92,973 կմ2 տարածք։ Բնակչության խտությունը՝ 122,05 մարդ/կմ²։
Պատմություն
Քաղաքը հիմնադրվել է 1993 թվականին։
Աշխարհագրություն
Կլիման արևադարձային է։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Հայաստանի Հանրապետության հետախուզական զորքերի օր
Հետախուզական զորքերի օր, տոն Հայաստանում, որը նշվում է նոյեմբերի 5-ին:
Սեյրան Օհանյանը հետախույզների մասին
Հետախույզների մասին խոսելիս նախկին պաշտպանության նախարար Սեյրան Օհանյանը նշել է «Թե մարտական գործողությունների ժամանակ, թե խաղաղ պայմաններում հետախույզները իրենց առջև դրված խնդիրները բավականին բարձր են կատարում։ Մենք ունենք բազմաթիվ մարտական ընկերներ և զոհված ազատամարտիկներ, որոնք իրենց ծառայության ընթացքում եղել են իրենց գործի նվիրյալ։ Այսօր էլ մեր հետախույզները շարունակում են իրենց գործը պատվով կատարել» ։
Ստորաբաժանման ձևավորում
Հայաստանի Զինված ուժերում հետախուզական ստորաբաժանումների ձևավորումը ավարտվեց 1992 թվականին։ 1992 թվականի նոյեմբերի 5-ին կամավորական ջոկատների հիմքի վրա ավարտվեց ՀՀ ԶՈՒ հետախուզական զորամասի ձևավորումը և հենց այդ օրն էլ ավելի ուշ, ՀՀ ԶՈՒ-ում պաշտոնապես ընդունվեց հետախուզական զորքերի օր ։
Ռիլա (ազգային պարկ)
«Ռիլա» ազգային պարկ (Национален парк „Рила“), Բուլղարիայի տարածքով խոշորագույն ազգային պարկերից մեկը, զբաղեցնում է 810,46 կմ² տարածք, գտնվում է Ռիլա լեռան վրա։ Հիմնադրվել է 1992 թվականի փետրվարի 24-ին պաշտպանելու ազգային էկոհամակարգերի կարևորությունը։ Բարձրությունը տատանվում է՝ 800 մետր Բլագոևգրադից մինչև 2925 մետր Մուսալա (ամենաբարձրը Բալկանյան թերակղզում)։ Ներառում է 120 սառցե լճեր, այդ թվում վեց Ռիլայան։ Շատ գետերի ակունքներ սկիզբ են առնում «Ռիլա» ազգային պարկից, այդ գետերից են Բալկանը-Մարիցա և Բուլղարիայի ամենամեծ լիճը՝ Իսկիրը։ Այգին գտնվում է  Սոֆիայի, Կյուստենդիլի, Բլագոևգրադի և Պազարջիկի շրջաններում։ ներառում է նաև 4 արգելոց՝ Պարանգլիցա, Կենտրոնական, Իբրիյան և Սկակավիցյան։
«Ռիլա» ազգային պարկը հանդիսանում է Եվրոպայի ամենամեծ և արժեքավոր պահպանվող բնական զոնաներից մեկը։ Ըստ ԲՊՄՄ-ի դասվում է երկրորդ կարգի պարկերի շարքին։ Չորս արգելոցներից երկուսը մտնում են ՄԱԿ-ի պահպանվող տարածքների ցանկում։
Այգին մտնում է Ռոդոպյան անտառների կազմի մեջ։ Անտառը զբաղեցնում է 534,81 կմ² տարածք (ամբողջ տարածքի 60%)։ Ունի մոտավորապես 1400 տեսակի անոթավոր բույսեր, 282 տեսակ մամուռներ և 130 տեսակի քաղցրահամ ջրիմուռներ։ Կենդանական աշխարհը բաղկացած է 48 տեսակի կաթնասուններից, 99 տեսակի թռչուններից, 20 տեսակի սողուններից և երկենցաղներից, 5 տեսակի ձկներից և 2934 տեսակի անողնաշարավոր կենդանիներից (որոնցից 282-ը էնդեմիկ).
Արտաքին հղումներ
Կատեգորիա:Բուլղարիայի ազգային պարկեր Կատեգորիա:Կատեգորիա ԲՊՀՄ II
Պրոխորովսկի շրջան
Ստեղծվել է 1928 թվականին։ Վարչական կենտրոնը՝ Պրոխորովկա ։
Աշխարհագրություն
Շրջանի տարածքի մակերեսը կազմում է 1378,7 կմ²։
Բնակչություն
2010 թվականի մարդահամարի արդյունքներով շրջանում բնակվում էր 30100 մարդ։ Բնակչության խտությունը կազմում էր 21,83 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
«Թող փչե քամին» երգի եղանակավ
««Թող փչե քամին» երգի եղանակավ», Հովհաննես Թումանյանի բանաստեղծություններից՝ գրված 1885 թվականին ։
Պատմություն
Հովհաննես Թումանյանն այս բանաստեղծությունը գրել է 1885 թվականի հոկտեմբերի 14-ին։ Այս բանաստեղծությունն նվիրված է եղել 1867-1889 թվականներին հայ ազատագրական շարժման առաջին գործիչներից մեկին՝ Վարդան (Ալեքսանդր) Գրիգորի Գոլոշյանին ։
Այդ հավելումներն են.
Այս հավելումների մասին 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 439) նշված է հետևյալը․ «Վարդան Գոլոշյանի քրոջ՝ Դարիա Թադևոսյանի բանավոր վկայությամբ, հիշողությամբ, ավելացրել է իր հայրը՝ Գրիգոր Գոլորշյանը» ։
Առաջին անգամ տպագրվել է 1924 թվականին «Նորք» հանդեսում (№ 4, էջ 359-361), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 11-15)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից ։
Ծանոթագրություններ
Կատեգորիա:Բանաստեղծություններ Կատեգորիա:Հովհաննես Թումանյանի բանաստեղծություններ Կատեգորիա:1885 աշխատություններ Կատեգորիա:1885 գրականությունում
Never Be the Same Again
«Never Be the Same Again», բրիտանացի երգչուհի Մելանի Սիի (Մելանի Չիսհոլմ) երրորդ սինգլը նրա Northern Star առաջին սոլո ալբոմից։ Երգը ձայնագրվել է Լիզա «Լեֆթ Այ» Լոպեսի հետ (TLC ամերիկյան R&B խմբից)։
Սինգլը թողարկվել է 2000 թվականի մարտի 20-ին։ Այն Մեծ Բրիտանիայի հիթ-շքերթում նորամուտը կատարել է 1-ին հորիզոնականում՝ զբաղեցնելով Spice Girls խմբում Չիսհոլմի նախկին գործընկեր Ջերի Հալլիուելի՝ 4-րդ հորիզոնական տեղափոխված «Bag It Up» սինգլին ։ «Never Be the Same Again» երգը դարձել է Մելանի Սիի առաջին սինգլը, որ հասել է բրիտանակն հիթ-շքերթի առաջին հորիզոնականին ։ Սինգլը վաճառվել է  401800 օրինակ տպաքանակով միայն Մեծ Բրիտանիայում, ինչը նրան թույլ է տվել զբաղեցնել 18-րդ տեղը 2000 թվականի ամենաշատ վաճառված բրիտանական սինգլների ցանկում։ Նրա շնորհիվ ավելացել է «Northern Star» ալբոմի վաճառքը։
Եվրոպայում սինգլը վաճառվել է ավելի քան 1,5 մլն օրինակով, որոնցից 900 հազար օրինակը վաճառվել է Գերմանիայում։ Սինգլը դարձել է 2000 թվականի ամենաշատ վաճառված սինգլներից մեկը Եվրոպայում։ Դրանից բացի սինգլը հաջողություն է ունեցել Ավստրալիայում, որտեղ վաճառվել է 90 հազար օրինակ։
Ծանոթագրություններ
Կատեգորիա:Մելանի Սիի սինգլներ Կատեգորիա:UK Singles Chart գլխավորած սինգլներ
Սալինյակ սյուր Շարանտ
Սալինյակ սյուր Շարանտ (Salignac-sur-Charente), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սենտի շրջանում։ Մտնում է Պոնս կանտոնի կազմի մեջ։
Համայնքի INSEE կոդ՝ 17418։
Բնակչություն
Համայնքի բնակչությունը 2010 թվականին կազմում էր 622 մարդ։
Արտաքին հղումներ
Կատեգորիա:Ֆրանսիայի համայնքներ
Սալինյակ դը Միրամբո
Սալինյակ դը Միրամբո (Salignac-de-Mirambeau), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Ժոնզակի շրջանում։ Մտնում է Միրամբո կանտոնի կազմի մեջ։
Համայնքի INSEE կոդ՝ 17417։
Բնակչություն
Համայնքի բնակչությունը 2010 թվականին կազմում էր 158 մարդ։
Արտաքին հղումներ
Կատեգորիա:Ֆրանսիայի համայնքներ
Մարդ, որը լացել էր
«Մարդ, որը լացել էր» (The Man Who Cried), Ֆիլմի ռեժիսորը Սալլի Փոթթերն է, նկարահանվել է 2000 թվականին։
Շաքրո Մհոյան
Շաքրո Խուդոյի Մհոյան, ՀՀ ԳԱԱ ակադեմիկոս, արևելագետ-քրդագետ, պատմական գիտությունների դոկտոր, պրոֆեսոր ։
Մարդ, որը լացել էր
Սյուժե
Ֆիլմը պատմում է մի հրեա աղջկա՝ Սյուզիի մասին, ում երիտասարդությունը համընկել է Երկրորդ համաշխարհային պատերազմի սկզբի հետ։ Պայմանավորված է հրեաների հետապնդումներով փոքրիկ Սյուզին հայտնվել է օտար Անգլիայում և մեծացել մանկատանը։ Մանկուց նա լռում էր, և նրա մտքերն ու զգացմունքները ապահով թաքնված էին բրիտանական հասակակիցներից։ Դառնալով չափահաս, նա պարային խմբի կազմում գնում է Փարիզ։ Այստեղ նրա գործընկերը Լոլան էր։ Բացի դրանից, Սյուզին հանդիպում է Չեզարին, որը ինչպես նա խորթ էր եվրոպական (այո և ցանկացած մեկին) հասարակությանը։
Շաքրո Մհոյան
Կենսագրություն
Շաքրո Մհոյանը ծնվել է 1930 թվականի ապրիլի 12-ին, Հայաստանի Արագածի շրջանի Ալագյազ գյուղում, ծառայողի ընտանիքում։ 1948 թվականին ավարտելով տեղի միջնակարգ դպրոցը՝ ընդունվել է Խ. Աբովյանի անվան հայկական պետական մանկավարժական ինստիտուտի պատմության ֆակուլտետը։ Ինստիտուտն ավարտելուց հետո՝ 1952–1954 թվականներին աշխատել է Ալագյազի միջնակարգ դպրոցում որպես պատմության ուսուցիչ։ Հետագայում՝ 1956–1960 թվականներին եղել է «Ռյա Թազա» թերթի խմբագրի տեղակալ։
Մարդ, որը լացել էր
Սյուժե
Այս ընդհանրության շնորհիվ նրանց միջև ձգողություն է առաջանում, որից էլ ծնվում է սիրո պատմություն։
Շաքրո Մհոյան
Կենսագրություն
1960 թվականին Շաքրո Մհոյանը աշխատանքի է անցել Հայաստանի գիտությունների ակադեմիայի արևելագիտության ինստիտուտում, որտեղ վարել է քրդագիտության բաժնի վարիչի պաշտոնը։
Մարդ, որը լացել էր
Սյուժե
Կյանքը օկուպացված Փարիզում, սերը գնչուի հանդեպ «և այլ խնդիրներ, խնդիրներ» հերոսուհուն չեն շեղում գլխավոր ճանապարհից. ողջ մանկության ընթացքում Սյուզին երազում էր միայն մի բանի մասին, գտնել հորը՝ հրեա Աբրամովիչին։ Արդյոք այդ հանդիպումը ինչ-որ թեթևություն կբերի՞ նրան, մենք, իհարկե, կիմանանք ֆիլմի վերջում։
Շաքրո Մհոյան
Կենսագրություն
1990 թվականին պրոֆեսոր Մհոյանը ընտրվել է Հայաստանի ԳԱԱ թղթակից անդամ, իսկ 1996 թվականին՝ իսկական անդամ։ 1994 թվականին ակադեմիկոս Շաքրո Մհոյանը հրավիրվել է Մոսկվա և ստանձնել քրդագիտական հետազոտությունների կենտրոնի տնօրենի պաշտոնը՝ չխզելով իր կապերը Հայաստանի ԳԱԱ արևելագիտության ինստիտուտի հետ։
Մարդ, որը լացել էր
Արտաքին հղումներ
Կատեգորիա:Ֆիլմեր այբբենական կարգով Կատեգորիա:2000 ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Բրիտանական երաժշտական ֆիլմեր Կատեգորիա:Ֆրանսիական երաժշտական ֆիլմեր Կատեգորիա:Բրիտանական ռազմական ֆիլմեր Կատեգորիա:Ֆրանսիական ռազմական ֆիլմեր Կատեգորիա:Անգլերեն ֆիլմեր Կատեգորիա:Իտալերեն ֆիլմեր Կատեգորիա:Իսպաներեն ֆիլմեր Կատեգորիա:Ռուսերեն ֆիլմեր Կատեգորիա:Ֆրանսերեն ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:Բրիտանական ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆրանսիական դրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր Փարիզի մասին Կատեգորիա:Ֆիլմեր Հոլոքոստի մասին Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆրանսիական ռոմանտիկ ֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Universal Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:2000-ականների ռոմանտիկ դրամա ֆիլմեր Կատեգորիա:StudioCanal ֆիլմեր
Շաքրո Մհոյան
Կենսագրություն
Շաքրո Մհոյանը դասախոսել է Երևանի պետական համալսարանի արևելագիտության ֆակուլտետում։ Երկար տարիներ եղել է արևելագիտության ինստիտուտի գիտխորհրդի անդամ։
Աշխատություններ
Շաքրո Մհոյանի գրչին են պատկանում 10 մենագրություններ և մի քանի տասնյակ գիտական հոդվածներ։ Նա «Մերձավոր և Միջին Արևելքի երկրներ և ժողովուրդներ» մատենաշարի քրդագիտությանը նվիրված հատորների խմբագիրն է։
Աղբյուրներ
Կատեգորիա:Քրդագետներ Կատեգորիա:Պատմական գիտությունների դոկտորներ Կատեգորիա:Քուրդ պրոֆեսորներ Կատեգորիա:ՀՀ ԳԱԱ ակադեմիկոսներ Կատեգորիա:ՀՊՄՀ շրջանավարտներ Կատեգորիա:Պատմաբաններ
Պասու դի Կամարաժիբի
Պասու դի Կամարաժիբի (Passo de Camaragibe), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Լիտորալ Նորտի Ալագոանուի գավառի կազմի մեջ։ Բնակչությունը կազմում է 14 763 մարդ՝ 2010 թվականի տվյալներով։ Գրավում է 244,473 կմ2 տարածք։ Բնակչության խտությունը՝ 60,39 մարդ/կմ²։
Քաղաքի տոնը նշվում է հուլիսի 14-ին։
Պատմություն
Քաղաքը հիմնադրվել է 1856 թվականին։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Ռակիտյանսկի շրջան
Ռակիտյանսկի շրջան (Ракитянский район), մունիցիպալ շրջան Ռուսաստանի Դաշնության Բելգորոդի մարզում։
Աշխարհագրություն
Շրջանի տարածքի մակերեսը կազմում է 900,9 կմ²։
Բնակչություն
2010 թվականի մարդահամարի արդյունքներով շրջանում բնակվում էր 34427 մարդ։ Բնակչության խտությունը կազմում էր 38,21 մարդ/կմ²։
Արտաքին հղումներ
Կատեգորիա:Բելգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Լյերենա
Ծանոթագրություններ
Կատեգորիա:Բադախոս պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր